JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraeli valitsus kokkuvarisemise äärel
Hamasi poliitiline toetus kasvab
Taas Templimäe teema
Iisraeli valitsus oli väga lähedal kokkuvarisemisele ja valimistele,
kui vasakpartei Meretzi araablasest rahvaesindaja teatas,
et lahkub koalitsioonivalitsuse toetajate ridadest
protestiks valitsuse antiaraabia poliitikale.
Paar päeva oli parlamendis seis,
kus riigis oli ühekohaline vähemusvalitsus,
mis tähendas, et valitsus ei saanud üritadagi seadusi luua,
sest need oleks jäänud vastu võtmata,
mis oleks tähendanud umbusaldus- hääletust ja valitsuse laialiminekut.
Araabia rahvaesindaja Ghaida Zoab muutis siiski meelt,
kui vestles välisminister Yair Lapidi
ja paljude teiste tähtsate poliitikutega.
Talle olevat pakutud ka peakonsuli kohta
ühes Kaug-Ida riigis praeguse valimisperioodi järel,
kuid sellest olevat Zoab keeldunud.
Valitsus pidi tegema märkimisväärseid järeleandmisi riigi araabiasektorile
ja tingima samas juudi rahvastikule suunatud lubaduste suhtes,
et Zoab oma lahkumisotsuse tühistaks, mis seejärel toimuski.
Tema nõudmiste seas oli Templimäe positsiooni säilitamine,
Jeruusalemma Sheikh Jarrah' rajooni küsimus,
asunduste ehitamise peatamine,
ja Iisraeli rahvusseadus, millele Zoab vastu oli,
kuid mille kohta ta oli saanud valitsuselt
araablastest kodanikele rahuldavaid lubadusi.
Venemaa teade 4st olulisest Süürias asuvast baasist loobumise kohta
jätab Iraanile soovitud ja vajaliku tühimiku, mille too ka täidab,
teatas Jordaania kuningas Abdullah II
USAs Stanfordi Ülikoolis peetud pressikonverentsil.
"Näeme pidevalt uusi piiririkkumisi ja rünnakuid oma riigi vastu,
ja teame, kes nende taga on," mainis kuningas.
Iraan tunneb oma jõu kasvamist
seoses jätkukõneluste lükkumisega oma tuumaprogrammi suhtes
hetke suunas, mil praegune JCPOA leping ametlikult lõpeb
ja Iraan võib teha oma tuumaprogrammiga, mida tahab.
"Näen samuti, et viimastel kuudel
on paljud araabiamaade juhid kokku tulnud ja mõelnud,
kuidas luua uut nägemust meie regioonile,
mitte üksnes Araabia poolsaarele," lisas kuningas.
"Aga kuidas lahendada Iisraeli ja Palestiina küsimust,
sest sõltumata sellest, millised suhted araabiamaadel Iisraeliga ka poleks,
Palestiina küsimust lahendamata
on see tegelikult kaks sammu edasi ja kaks tagasi."
Kuningas rõhutas sedagi,
et Jordaania usub endiselt kahe riigi lahendusse ja lisas,
et see on ainus lahendus, mis laseb Iisraelil Lähis-Idas integreeruda,
ja see toimub vaid palestiinlaste probleemide lahendamisel.
Nii rääkis Jordaania kuningas Abdullah II.
Gazat valitseva terrorirühmituse Hamas toetus
kasvab ka Läänekalda palestiinlaste seas samal ajal,
kui nende juhi Mahmoud Abbasi soosing kahaneb
pidevate korruptsioonikahtluste tõttu.
Abbas on pidevalt takistanud
nii kohalike omavalitsuste kui presidendivalimiste korraldamist,
sest need annaksid peaaegu kindlalt võimu Hamasile
ja ka nende soovitud presidendile.
Abbas ei saanud siiski takistada
Birzeiti Üikoolis Läänekaldal korraldatud tudengkonna valimisi,
mis näitasid just seda, mida ta kartis.
Hamas sai kaks kolmandikku häältest
ja Abbasi toetava Yasser Arafati blokk ülejäänud.
Sellised valimised näitavad hästi trende,
sest Hamasi valimisteemad
toetasid selgelt vägivaldset võitlust Iisraeli okupatsioonivõimu vastu.
Nad nõuavad Jeruusalemma vabastamist
ja selle kuulumist üksnes islamistide võimu alla.
Valimiste tulemus näitabki seda, et oodata näib olevat
ka palestiinlaste omavaheliste suhete õiendamist,
sest kuigi kaua ei saa Abbasi juhitud PLO ja Fatah
parlamendi- ja presidendivalimisi enam edasi lükata.
Need pidid toimuma juba aasta eest,
kuid Abbas lükkas need toona eelmainitud põhjustel
ebamäärasesse tulevikku.
Hamasi toetuse kasv ka Läänekaldal on pannud rühmituse juhid plaanima
sõjalisi ettevalmistusi Gazat piirava mereblokaadi murdmiseks.
Meetmed sarnaneksid nn naasmismarsile,
mis hõlmas seeriat vägivaldseid meeleavaldusi Gaza piiril
peaaegu iga nädal nelja aasta eest rohkem kui pool aastat järjest,
mille käigus hukkus ka mitmeid kümneid inimesi.
Iisrael on kasutanud mereblokaadi
eelkõige relvade ja lõhkeainete smugeldamise takistamiseks Gazasse.
Iisraeli Mereväel on õnnestunud viimastel nädalatel ära hoida
mitmeid olulisi relvatoimetusi.
See on tähendanud ka seda, et samal ajal
on oldud sunnitud piirama Gaza kalameeste elatise teenimist,
mis mõjutab samas rahva arvamust mereblokaadi õigustamise suhtes.
Iisraeli kaitseministri Benny Gantzi sõnul
läheneb Iraan liiga kiiresti punktile,
kus neil on piisavalt tuumamaterjali ühe tuumarelva jaoks.
Gantz hoiatas nädala eest,
et Iraan paigaldab 1000 uut, kaasaegset tsentrifuugi
oma uraanirikastustehastesse
ja suudab vaid paari nädala pärast toota piisavalt lõhustuvat materjali
tuumapeaks ühele pommile.
Ministri nägemuse järgi on hind Iraani tuumaprogrammi peatamiseks
täna kallim kui aasta eest,
kuid samas madalam kui aasta pärast.
Katsed Iraaniga kokkuleppele jõuda tammuvad paigal
ja Gantzi sõnul pole tõenäoline,
et USA eemaldaks Iraani Revolutsioonikaardi
maailma terrorirühmituste nimistust,
mis on omakorda Iraani nõue tuumalepingu sõlmimiseks.
Iisrael ja USA pidasid sihilikult demonstratiivse õppuse,
kus Iisraeli hävituslennukeid tangiti õhus USA tankerlennukist.
Sõnum oli selgelt suunatud Iraanile - Iisraelil on vajadusel valmidused
tuumaprogrammi peatamiseks ka väga kiiresti.
Jeruusalemma Templimägi on taas maailma uudiste keskmes.
Ka palvetamine pühapaigas muutus tüliõunaks,
mitte küll sellega seotud harduse tõttu,
vaid kellel selleks õigus on.
Traditsiooniliselt ja lepingute järgi
võivad kõik usundid Jeruusalemmas, seega ka Templimäel,
vabalt oma usku harrastada.
Selle tagab 1994. a sõlmitud Iisraeli ja Jordaania rahuleping.
Samas lepingus mainitud Jordaania sihtasutusele Waqf antud haldusõigus
tähendab aga islamistide meelest,
et piirkonnas tohivad palvetada üksnes õigeusulised
ehk nende väitel ainult moslemid.
Kuigi see on lepingu vastu, on Iisraeli valitsused nõustunud,
et mittemoslemid võivad piirkonda vaid külastada,
kuid ei tohi seal palvetada, isegi mitte vaikselt mõtteis,
nagu nõuab Jordaania.
Kõik see on nii seaduse- kui ka lepingu vastane,
nii et juudid on aeg-ajalt mäel käinud
ning mõned on selgelt ja avalikult seal ka palvetanud,
mis on viinud vägivaldsuste puhkemiseni.
Värskeim juhtum toimus nädala eest,
kui kolm juudi noorukit käisid Templimäel ja seal ka palvetasid.
Iisraeli politsei vahistas nad
ja süüdistas neid status quo ehk valitsevate tingimuste rikkumises.
Noored kaebasid Jeruusalemma Magistraadikohtusse, kes tõdeski,
et politseil polnud õigust neid vahistada,
sest palveks kummardumine ei ole religioonirahu rikkumine,
kuigi piirkonna suhtes kokku lepitud status quo
on määratlenud selle vaid moslemite õiguseks.
Teema jõudis valitsusse, kes eitas kohtu otsust,
püüdes meeleheitlikult balansseerida araabia parteidega,
tõdedes, et see keeld pole seaduslik, vaid poliitiline otsus.
Iisraeli araabia rahvaesindaja ütles intervjuus Reshet Bet Raadiole,
et igaühel on oma palvepaigad -
Al-Aqsa on koht, kus palvetavad moslemid,
ja Nutumüür on koht, kus palvetavad juudid.
Enamik inimesi tahab selle olukorra säilimist.
"Me ei saa mängida tulega.
Kui see jätkub, liigume vägivaldse eskalatsiooni suunas."
Üks väga tuntud rahunobelist ütles kunagi,
et religioonil pole mingit pistmist Iisraeli ja Lähis-Ida probleemidega.
Toimetus ja praktika on küsimuses põhjendatult teist meelt.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee